સેલ્ફીના ઘણાં ઉપયોગ છે. અરીસાની ગેરહાજરીમાં સેલ્ફી પાડી વાળ બરોબર છે કે નહિ તે નક્કી શકાય છે. મેકઅપ પણ ઠીક કરી શકાય છે. હસવાને કારણે લીપ્સ્ટીક ને રડવાને કારણે આઈ-લાઈનર ખરાબ થઈ છે કે નહિ તે ખાતરી સેલ્ફીથી કરી શકાય છે. સ્ત્રીઓ પોતાનું મ્હોં બંધ હોય એવા સેલ્ફી પાડીને ઓળખીતા-પાળખીતાને ચોંકાવી દઈ શકે છે. માવો-મસાલો ખાનારા સેલ્ફીની મદદથી વિરાટ દર્શન સ્ટાઈલમાં મ્હોં ફાડી મ્હોંમાંના ચાંદાના ફોટા પાડી ડોક્ટરને મોકલી ઓપરેશનની ડેટ ફિક્સ કરી શકે છે, આ સેલ્ફીનો સોશિયો-મેડિકલ ફાયદો છે. છે ને ફાયદા સેલ્ફીના?